Komisijos reglamentas (EB) Nr. 1961/95
1995 m. rugpjūčio 9 d.
iš dalies keičiantis Reglamentą (EB) Nr. 3175/94, nustatantį išsamias grūdų produktų tiekimo mažosioms Egėjo jūros saloms konkrečios tvarkos taikymo taisykles ir prognozuojamą tiekimo balansą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį;
atsižvelgdama į 1993 m. liepos 19 d. Tarybos reglamentą (EEB) Nr. 2019/93, taikantis konkrečias priemones mažosioms Egėjo jūros saloms dėl tam tikrų žemės ūkio produktų [1], su paskutiniais pakeitimais, padarytais Komisijos reglamentu (EB) Nr. 1363/95 [2], ypač į jo 4 straipsnį,
kadangi Komisijos reglamente (EEB) Nr. 2958/93 [3] su paskutiniais pakeitimais, padarytais Reglamentu (EB) Nr. 1802/95 [4] nustatytos bendros išsamios tam tikrų žemės ūkio produktų tiekimo mažosioms Egėjo jūros saloms konkrečių priemonių įgyvendinimo taisyklės;
kadangi, atsižvelgiant į grūdų sektoriui būdingą komercinę praktiką, Komisijos reglamente (EB) Nr. 3175/94 [5] nustatytos išsamios taisyklės, papildančios arba nukrypstančios nuo Reglamento (EEB) Nr. 2958/93 nuostatų; kadangi, norint įgyvendinti Reglamente (EEB) Nr. 2019/93 nustatytų tiekimo priemonių tikslą, ypač palengvinti mažųjų Egėjo jūros salų gamtinį trūkumą nestabdant vietinės gamybos plėtros, minėtas priemones reikėtų taikyti 12000 tonų Limnos saloje pagamintų miežių, jei jie sudaro perteklinę tos salos produkciją; kadangi reikėtų nustatyti fiksuoto dydžio pagalbą minėto produkto tiekimui iš Limnos salos į Egėjo jūros mažąsias salas;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 3175/94 iš dalies keičiamas taip:
1) Įterpiamas 2a straipsnis:
"2a straipsnis
1. 12000 tonų Limnos saloje išaugintų ir mažosioms Egėjo jūros saloms tiekiamų miežių per metus suteikiama Reglamento (EEB) Nr. 2958/93 1 straipsnio 1 dalies pirmoje įtraukoje nustatyta pastovi 15 ekiu už toną pagalba.
2. Pagalba nesuteikiama tiems tiekiamiems miežiams, kurie Limnos saloje priskiriami 1003 KN subpozicijai."
2) Priedas pakeičiamas šio reglamento priedu.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 1995 m. liepos 1 d.
Šis reglamentas yra privalomas visas ir tiesiogiai taikomas visoms valstybėms narėms.
Priimta Briuselyje, 1995 m. rugpjūčio 9 d.